tomron87/hebrew-wikipedia-sentences-corpus huggingface dataset:
דקסטר מבין שהוא פגע באנשים הקרובים לו ביותר, ומפליג עם ספינתו לתוך הסערה המתחזקת.
עם שוך הסערה נמצאים שברי הספינה, והמשטרה מסיקה כי דקסטר נהרג.
בסצנת הסיום מתגלה כי דקסטר חי לבדו ועובד כנהג סמיטריילר בחברת עצים באורוגון.
במרבית העונות הופיעו רוצחים סדרתיים מרכזיים שרוב עונתה עסקה במרדף של דקסטר ומשטרת מיאמי אחריהם.
כל הרוצחים הסדרתיים נרצחו בסוף עונתה על ידי דקסטר, מלבד בעונה השנייה, בה הרוצח היה דקסטר בעצמו.
כינוי הרוצח: רוצח משאית הקרח/הקירור
זהות הרוצח: בריאן מוסר (אחיו הביולוגי של דקסטר)
דפוס רציחות: מבתר את קורבנותיו (זונות בדרך כלל) ומרוקן את הדם מחלקי הגוף.
דפוס רציחות: קורבנותיו הם רוצחים סדרתיים.
הוא מבתר את הגופות וזורק אותם לקרקעית הים בתוך שקיות פלסטיק.
דקסטר הפליל את הבלש ג'יימס דוקס, ובגלל שג'יימס נשרף למוות הוא לא יכול היה לגלות לכולם את הזהות האמיתית של דקסטר.
זהות הרוצח: ג'ורג קינג (גנן)
דפוס רציחות: רוצח כל מי שקשור לפריבו (שנרצח על ידי דקסטר אך קינג לא יודע שפריבו מת) ופושט חלק מעורם, הוא מתבונן בקורבנותיו דרך קיצוץ הענפים של העצים ליד בתיהם ואז רוצח אותם.
כינוי הרוצח: רוצח השילוש (טריניטי קילר)
דפוס רציחות: רוצח כל שנה (במשך שלושה עשורים) בחודשים יוני, יולי ואוגוסט (החופש הגדול) ברחבי ארצות הברית ארבעה אנשים בסבב רציחות דומה.
הקורבנות מדמים את משפחתו של ארתור (הילד הוא ארתור בעצמו):
ילד בן 10 נחטף, מוכרח ללבוש פיג'מה ונקבר בעודו בחיים תחת מלט.
נערה שמדממת למוות באמבטיה עם חתך בירך (נראה כמו התאבדות).
אם לשני ילדים בשנות ה-30 לחייה שמתאבדת בקפיצה ממקום גבוה (הרוצח מכריח אותה לקפוץ).
אב לשני ילדים שמת ממכות מפטיש.
כינוי הרוצחים: חבורת הנשים בחביות (The Barrel Girl Gang)
זהות הרוצחים: בויד פאלור, דן מנדל, קול הרמון, אלכס טילדן, ג'ורדן צ'ייס (יוג'ין גריר) – לפי סדר הרציחות של דקסטר ולומן.
דפוס רציחות: קבוצה של חמישה גברים שחוטפים נשים ואונסים אותן באכזריות.
חברי הקבוצה, למעט ג'ורדן צ'ייס, אונסים אותן לפי ההוראות של ג'ורדון ואחר כך בויד פאלור רוצח אותן ומכניס אותן לחבית מלאה בפורמלדהיד וזורק אותן לביצה.
כינוי הרוצח: רוצח יום הדין
זהות הרוצח: טרוויס מרשל (גם: פרופסור גלר – מתגלה שהוא נהרג לפני שלוש שנים על ידי טרוויס, וטרוויס בעצם חולה הנפש שסבל מפיצול אישיות ודמיין אותו).
דפוס רציחות: רוצח אותם לפי סדר מסוים בחזון יוחנן.
הוא יוצר טאבלו (תמונה, סצנה) מתוך חזון יוחנן, ועבור כל טאבלו הוא מקריב אדם המגלם את הדמויות בטאבלו (הטאבלו נקראו גם "שבעה מפתחות") כדי להגיע לאחרית הימים, כי האמין שהוא העד לפי חזון יוחנן שאמור להביא את סוף העולם וליצור עולם חדש וטוב יותר.
עונתה השביעית הייתה עונתה היחידה במהלך הסדרה בה דקסטר ומשטרת מיאמי לא רדפו אחר רוצח סדרתי מסוים.
עם זאת, במהלך מספר רב של פרקים בעונה ניסו להרשיע את האנה מק'קיי (איבון סטרזובסקי), אישה שרצחה מספר פעמים בלי דפוס מסודר, בדרך כלל על ידי הרעלה.
כינוי הרוצח: מנתח המוח .
זהות הרוצח: אוליבר סקסון (דניאל ווגל).
דפוס רציחות: מנסר את הצד האחורי של הגולגולת וקליפת המוח, מוציא את האמיגדלה ומאחסן אותה בצנצנת.
את הצנצנות עם חלקי האמיגדלה של הקורבנות הוא שולח לאמו, ד"ר אוולין ווגל.
דמות שחקן עונות1 2 3 4 5 6 7 8 מייקל סי הול ראשי דברה מורגן ג'ניפר קרפנטר ראשית אנג'ל בטיסטה דייוויד זייאס ראשי מריה לגווארטה לורן ולז ראשית הארי מורגן ג'יימס רימר ראשי וינס מסוקה סי.
לי משנה ראשי ג'ואי קווין דזמונד הרינגטון משנה ראשי ג'יימס דוקס אריק קינג ראשי ריטה בנט ג'ולי בנץ ראשית אורחת
(מייקל סי הול): בנו המאומץ של השוטר המכובד הארי מורגן ממשטרת מיאמי.
על פניו הוא בחור חביב העוסק בחקירת טביעות וטקסטורות דם במשטרת מיאמי, אך ידיעותיו בתחום הרוצחים הסדרתיים עולה על ידיעת חבריו למשטרה.
דקסטר מבלה את לילותיו במעקב אחרי פושעים נתעבים שחמקו מעונשו של החוק וברציחתם, דבר שהוא מכנה כ"הוצאת הזבל".
תאוות הרצח שלו מגיעה מזיכרון טראומטי מודחק בו אמו נרצחה מול עיניו כאשר היה בן 3 והוא הושאר יומיים במכולה מלאה בדם.
בהתבגרותו אביו המאמץ שם לב להתנהגותו המוזרה ומנסה לעזור לו לנתב את תאווה זו לכיוונים חיוביים יותר, כשמציג בפניו סוג של חוקים ואתיקה בנושא הנקראים בפיו "הקוד של הארי" שמאפשר לו להרוג רק רוצחים אחרים.
דמותו מתפתחת בהמשך העונות, ובעונה השמינית דקסטר אינו רוצה לרצוח עוד.
דברה מורגן (ג'ניפר קרפנטר): אחותו המאמצת של דקסטר היא שוטרת במחלקת הפשע הנואשת לעבור למחלקת הרצח של משטרת מיאמי, מטרה אשר היא מצליחה להגשים בפרק השני של עונתה הראשונה.
דברה היא אישה חכמה אך חסרת ביטחון הנשענת על ידיעותיו של דקסטר כדי לפתור תיקים קשים.
דברה נחטפת על ידי "רוצח משאית הקרח" בסוף עונתה הראשונה בעודנו מגלים כי הרוצח הוא אחיו הביולוגי של דקסטר.
בעונה השנייה דברה מנסה להתגבר על הטראומה ומצליחה לפתח את עצמה בעבודה וגם בחייה האישיים.
נרצחה על ידי אוליבר סקסון (דניאל ווגל) בסוף עונה 8.
ריטה בנט (ג'ולי בנץ): אם לשני ילדים אשר משתקמת מהתעללות שעברה מצד פול בעלה לשעבר.
דברה ענתה לשיחת הטלפון בה ריטה ביקשה עזרה והצילה בכך את חייה.
דברה הכירה לדקסטר את ריטה ומאז הם מפתחים מערכת יחסים אך ריטה אינה מודעת לסודו של דקסטר.
בעונה השנייה יחסיהם עוברים טלטלות בעקבות גילויים על בגידה מצד דקסטר.
בסוף עונתה, יחסיהם חוזרים למצב בו היו בעונה הראשונה, טובים.
נופלת קורבן ל"רוצח השילוש" בסוף עונתה הרביעית.
סמל ג'יימס דוקס (אריק קינג): שוטר במשטרת מיאמי אשר פעל בכוחות המיוחדים בהאיטי כ-15–20 שנים לפני גיוסו למחלקת הרצח במשטרה.
דוקס הוא הדמות היחידה שלא מסתדרת עם דקסטר.
דמותו החביבה של דקסטר מעצבנת אותו והמקצוע שלו, התעסקות עם דם מעבירה בו חלחלה.
הדבר שמעצבן אותו יותר מכל הוא שדקסטר בדרך כלל צודק.
בעונה השנייה דוקס מגלה התעניינות יתרה במעשיו של דקסטר ועוקב אחריו.
הוא מגלה כי דקסטר אכן מחזיק בסוד ותחושותיו לגביו היו נכונות.
נרצח על ידי ליילה בעונה 2.
סגן מריה לגווארטה (לורן ולז): ממונה על מחלקת הרצח במשטרת מיאמי.
היא לא מחבבת את דברה אך לא מסתירה את משיכתה לדקסטר ומפלרטטת איתו בכל הזדמנות.
בעונה השביעית לגוורטה מוצאת בזירת ההתאבדות של טרוויס מרשל (לכאורה) חתיכת זכוכית עם טיפת דם בתוך פיר הביוב לאחר שדקסטר הפילה בטעות.
היא חוקרת את מקרה הקצב מביי הרבור ומתחקרת אנשים עד שהיא סוגרת על דקסטר וכמעט עוצרת אותו.
בסוף עונתה דקסטר מנסה להרוג אותה במכולה, אך דברה מרגישה מחויבות לבוא לדקסטר ומוצאת את לגווארטה שם עם דקסטר ולבסוף הורגת אותה.
דמותה של לגווארטה שונה מאוד מדמותה בספר בו היא מופיעה כדמות מניפולטיבית שכל עניינה הוא קידום תפקידים במחלקה.
בסופו של הרומן, אחיו הביולוגי של דקסטר רוצח אותה בעוד דקסטר מעלים עין.
אנג'ל בטיסטה (דייוויד זייאס): בלש במשטרת מיאמי העובד לצד דקסטר.
בעוד הוא אינו שותף לעניינו של דקסטר בדם, הוא מעריך את אומנות הרצח.
הוא עובר פרידה קשה מאשתו אשר נקבעת סופית בתחילת עונתה השנייה.
בסדרה, אנג'ל הוא הדבר הקרוב ביותר לחבר שיש לדקסטר.
הארי מורגן (ג'יימס רימר): שוטר בכיר ומוערך במשטרת מיאמי המקורב למפקח טום מאת'יוס.
הארי מצא את דקסטר במכולה מלאה בדם והחליט לאמץ אותו.
מכשדקסטר התבגר, שם לב לדחפיו להרוג וניסה ללמד אותו לשלוט בהם ולנתב אותם למקומות חיוביים יותר.
לי): עובד עם דקסטר במעבדה ובזירות הפשע.
וינסנט מצטייר כמפענח טוב ומנוסה אך בעל חוש הומור גס.
הבדלים בין עלילת הספר לסדרה
קיימים מספר הבדלים בין עונתה הראשונה של סדרת הטלוויזיה לרומן "דקסטר חולם חלומות אפלים".
הם נעים מעלילות משנה נוספות לשינויים במיקום של פרטים מסוימים בסדרה.
השינוי הגדול ביותר הוא ברמזים הקשורים לזהותו של "רוצח משאית הקרח" אשר קרוי ברומן "הקצב מטאמיאמי" (אזור במיאמי).
ברומן, דקסטר (והקורא) נוטים להאמין כי ייתכן ודקסטר עצמו מבצע את הרציחות, בעקבות חלומות מוזרים המקשרים אותו אליהם.
הרמז האחרון הוא תמונה מטושטשת של מישהו הדומה לדקסטר שנמצאה בזירת הפשע.
לאחר ש"הקצב מטאמיאמי" חוטף את דברה, דקסטר וסגן מיגדיה לאגוורטה (שעקבה אחרי דקסטר) מתמודדים מולו ונחשף כי הוא אחיו האבוד והכמעט זהה (המבוגר ממנו בשנה), בריאן, אשר כמו דקסטר, צפה ברצח האכזרי של אמם.
במהלך העימות, בריאן הורג את לגווארטה, דברה מגלה כי אחיה הוא רוצח ודקסטר עוזר לאחיו בריאן להימלט, כמעשה המשאיר פתח לרומן הבא.
כפרס, דקסטר לוקח טיפת דם של לגווארטה ומוסיף אותו לאוספו האישי.
ברומן קיים גם מאבק פנימי האורך דקות ארוכות, של דקסטר עם עצמו: האם לרצוח את דברה (כפי שמעודד אותו בריאן) או האם להקשיב לקול הפנימי של אביו, הארי ולהשאיר אותה בחיים.
הרומן מסופר מנקודת ראייתו של דקסטר בלבד ומתמקד בחיפושיו האישיים אחרי "רוצח משאית הקירור" עם חריגה קטנה לדמות של דברה, אחותו המאמצת ואביו, הארי.
דברה מתוארת ברומן כאישה שגופה ה"נשי" מהווה מכשול רב בניסיונותיה לעבור ממחלק המוסר לרצח.
בסדרה היא דווקא בעלת גוף נערי, דבר שהוא אחד הגורמים לדימוי העצמי הבעייתי שלה.
שאר שחקני הסדרה (סמל דוקס, סגן מריה לאגוורטה) אינם בעלי תפקיד גדול ברומן והסדרה מפתחת דמויות אלה עם עלילות משנה כגון יחסיו הרעועים של הבלש אנג'ל בטיסטה (שברומן הוא חוקר מז"פ ולא שוטר) עם אשתו.
בעלה המכה של ריטה, מוזכר ברומן אך אינו משתתף בעלילה, בעוד שבסדרה הוא מנסה לחזור לילדיו.
בסדרה, בריאן מופיע תחת השם המזויף רודי, רופא האחראי על התאמה ועיצוב איברים תותבים, אשר הופך לחברה של דברה והקשר שלו לדקסטר נחשף רק בשלהי עונתה הראשונה.
דקסטר רוצח את בריאן במקום לעזור לו לברוח, דברה אינה מגלה את סודו של דקסטר (שלרגע אינו מעלה בדעתו לרצוח אותה) ולגווארטה אינה משתתפת כלל בעימות ונשארת בחיים.
ברומן שמה הפרטי של לאגוורטה הוא מיגדיה ובסדרה מריה ושמו הפרטי של סמל דוקס שונה מאלברט ברומן לג'יימס בסדרה.
דקסטר רושם עצמו כד"ר פטריק בייטמן על מנת לקבל את סם ההרגעה בו הוא משתמש כדי להשקיט את קורבנותיו.
פטריק בייטמן הוא הרוצח הסדרתי מהרומן והסרט "אמריקן פסיכו".
השם בו דקסטר משתמש כדי לפגוש את הפסיכיאטר בפרק "Shrink Wrap" הוא שון איליס, שילוב בין שמו של שון בייטמן (אחיו הקטן של פטריק בייטמן מ"אמריקן פסיכו" והדמות הראשית ב"חוקי המשיכה") וברט איסטון איליס (הסופר שכתב את שני הרומנים הנ"ל).
הדמות ניל פרי היא התייחסות לקדוש המעונה בסרט "ללכת שבי אחריו".
שם אביו המאמץ של דקסטר, הארי מורגן, זהה לשם גיבור הספר "יש ואין" מאת ארנסט המינגוויי, שאף עלילתו מתרחשת בפלורידה.
האלבום הופק על ידי Showtime ומכיל 25 רצועות שנכתבו ברובן על ידי דניאל ליכט.
הרצועה הראשונה היא שיר הפתיחה של הסדרה שנכתב על ידי רולף קנט.
בין יתר הרצועות משולבת מוזיקה קובנית עם קטעי דיבור של מייקל סי הול.
מכון הסרטים האמריקאי על סדרת הטלוויזיה הטובה
פרס IGN על סדרת הטלוויזיה החדשה הטובה
פרס IGN על השחקן הטוב – מייקל סי הול
פרס IGN על הרשע הטוב – "רוצח משאית הקרח"
פרס IGN על הדמות הטובה –
פרס Satellite על דמות המשנה הטובה – ג'ולי בנץ
פרס אמי על עיצוב הסדרה
פרס אמי על עריכת צילום במצלמה יחידה
פרס IGN על העלילה הטובה
פרס IGN על הסדרה הטובה
פרס Satellite על דמות המשנה הטובה – דייוויד זייאס
פרס Satellite על השחקן הטוב – מייקל סי הול
פרס Satellite על סדרת הדרמה הטובה
פרס סאטורן על השחקן הטוב בסדרת טלוויזיה – מייקל סי הול
איגוד מבקרי הטלוויזיה על הישג אישי בסדרת דרמה – מייקל סי הול
פרס סאטורן על הסדרה הטובה בכבלים
פרס Satellite על שחקן המשנה הטוב ביותר בסדרה או במיני סדרה בטלוויזיה – ג'ון ליתגאו
במאי סדרת הדרמה הטובה – סטיב שייל
פרס Satellite על דמות המשנה הטובה – איבון סטרזובסקי
פרס גלובוס הזהב על ההופעה הטובה ביותר בסדרת דרמה
פרס IGN על סדרת הטלוויזיה הטובה
פרס Satellite על השחקן הטוב בסדרת דרמה – מייקל סי הול
פרס Satellite על סדרת הטלוויזיה הטובה
פרס אמי על הפסקול הטוב ביותר
פרס גלובוס הזהב על ההופעה הטובה ביותר של שחקן בסדרת דרמה – מייקל סי הול
פרס סאטורן על שחקן המשנה הטוב – ג'יימס רימר
פרס סאטורן על שחקנית המשנה הטובה – ג'ניפר קרפנטר
איגוד השחקנים על השחקן הטוב – מייקל סי הול
איגוד מבקרי הטלוויזיה על הסדרה החדשה הטובה
איגוד התסריטאים האמריקאי על פרק הדרמה הטוב – Dark Defender
איגוד התסריטאים האמריקאי על סדרת הדרמה הטובה
פרס אמי על השחקן הטוב בסדרת דרמה – מייקל סי הול
פרס אמי על סדרת הדרמה הטובה
פרס גלובוס הזהב לשחקנית המשנה הטובה ביותר בסדרת טלוויזיה – ג'וליה סטיילס
מספר סדרות המשך הופקו לסדרה דקסטר, הראשונה הופקה כ-10 שנים לאחר סיום עלילת הסדרה המקורית.
דקסטר: דם חדש – היא מיני-סדרה המשמשת כתחייה של הסדרה המקורית ומתרחשת כעשור לאחר אירועי פרק סיום עונתה השמינית, בה דקסטר מורגן ביים את מותו, עבר לעיירה קטנה איירון לייק, ניו יורק, שם חי תחת זהותו החדשה כג'ים לינדזי, מוכרן בחנות טיולים וצייד מקומית.
במקביל, דקסטר פיתח מערכת יחסים עם אנג'לה בישופ, מפקדת המשטרה המקומית, ודיכא את הדחף שלו להרג סדרתי; אך כשמתחילות שורה של תקריות מוזרות סביב איירון לייק, דקסטר מתחיל לחשוש ש"הנוסע האפל" שבתוכו יתעורר מחדש.
המיני-סדרה עלתה לשידור ברשת Showtime האמריקאית ב-7 בנובמבר 2021 וכוללת עשרה פרקים.
דקסטר: ההתחלה – מהווה פריקוול לאירועי עלילת הסדרה המקורית.
עלילת הסדרה מתרחשת בשנת 1991, 15 שנים לפני אירועי הסדרה המקורית ומתחקה אחר קורותיו של דקסטר מורגן לאחר סיום לימודיו באוניברסיטת מיאמי והפיכתו לרוצח סדרתי.
תחת הדרכתו של אביו, הארי, מתחיל דקסטר ללמוד לתעל את "הנוסע האפל" שבתוכו ואת דחפיו צמאי-הדם ובאמצעותם לאמץ קוד שנועד לעזור לו למצוא ולהרוג פושעים שראויים להיענש מבלי להיתפס על ידי רשויות החוק, דבר ההופך לאתגר מיוחד עבורו בעודו מתחיל להתמחות כמומחה נתזי דם במחלק הזיהוי פלילי של משטרת מיאמי.
עונתה הראשונה של הסדרה עלתה לשידור ב-13 בדצמבר 2024 ברשת Showtime האמריקאית, ובשירות הזרמת המדיה "פרמאונט+" ברחבי העולם.
דקסטר: התחייה – מהווה המשך לאירועי עלילת המיני-סדרה "דקסטר: דם חדש".
מספר שבועות לאחר אירועי "דם חדש", דקסטר מורגן, שהחלים באופן פלאי מפצע ירי קשה שכמעט גרם למותו, יוצא בעקבות בנו, הריסון, שנעלם, ומגיע לניו יורק.
בינתיים, פקד אנג'ל בטיסטה ממשטרת מיאמי יוצא למצוד בעקבותיהם, נחוש לחשוף את האמת.
הסדרה עלתה לשידור ב-11 ביולי 2025 בשירות הזרמת המדיה "פרמאונט+" ברחבי העולם וברשת Showtime האמריקאית וכוללת עשרה פרקים.
דקסטר גורדון (Dexter Gordon; 27 בפברואר 1923 - 25 באפריל 1990) היה סקסופוניסט ג'אז אמריקאי שניגן בסקסופון טנור, ונחשב לאחד הראשונים שניגנו בטנור במוזיקת הבי בופ.
גורדון נולד וגדל בלוס אנג'לס, הוא היה בנו של רופא שבין הפציינטים שלו נמנו דיוק אלינגטון וליונל המפטון, כך שנחשף לגדולי הג'אז כבר בגיל צעיר.
הוא החל לנגן בקלרינט בגיל 13, עד שעבר לסקסופון בגיל 15. הוא בחר לנגן בסקסופון אלט, אך עד מהרה עבר לטנור.
עוד בבית הספר ניגן בלהקות גדולות וחשובות, כמו זו של המתופף צ'יקו המילטון, ושל נגן כלי הנשיפה באדי קולט.
בין השנים 1940–1943 גורדון ניגן בלהקה של ליונל המפטון, כשאיתו מנגנים הסקסופוניסטים אילנויס ז'אקט ומרשל רויאל.
ההקלטה הראשונה שערך תחת שמו, הייתה לצד נט קינג קול והארי אדיסון.
ב-1943–1944 הוא ניגן בלהקה של לואי ארמסטרונג ובלהקה של פלצ'ר האנדרסון, עד שלבסוף מצא את מקומו אצל בילי אקסטיין.
בשנת 1945 עבר גורדון לניו יורק, שם הופיע והקליט בין היתר עם סקסופוניסט האלט צ'ארלי פארקר.
השנים בניו יורק היו השנים בהן הוא פיתח את הצליל הייחודי שלו וזכה למוניטין.
רבים מחשיבים את צלילו של גורדון ל"גדול" (דבר הקשור גם למאפייניו הפיזיים), צליל עמוק מאוד, עם יכולת לעבור בין אוקטבות ולכופף תווים.
גורדון הושפע מאוד מסקסופוניסט הטנור לסטר יאנג, ומגורדון עצמו הושפע ג'ון קולטריין.
כשקולטריין הגיע לגדולה הוא חזר והשפיע על גורדון, ובעצם הייתה להם השפעה הדדית.
שניהם השתמשו בצלילים חדים וברורים, מטלטלים וחזקים, והייתה להם נטייה למנגינות ייחודיות, המשלבות גם את הסווינג וגם את הג'אז המודרני.
בשנת 1960 היה גורדון המלחין, המוזיקאי והשחקן הראשי בהצגה "הקשר".
באותה תקופה החל להקליט בחברת ההקלטות בלו נוט.
בשנים אלו הקליט את האלבומים החשובים ביותר שלו.
Doin' Alright, הוקלט ראשון במאי 1961 מיד לפני האלבום "...'Dexter Callin".
האלבום החשוב Go, שנחשב בעיני רבים לאלבום המשפיע ביותר של גורדון, הוקלט באוגוסט 1962 יחד עם האלבום "A Swingin' Affair".
שני האלבומים הוקלטו עם מחלקת הקצב הקבועה של בלו נוט- סאני קלארק, בילי היגינס ובוץ' וארן.
גורדון בילה 15 שנים באירופה, בעיקר בפריז ובקופנהגן.
באירופה הוא ניגן עם מוזיקאי בי בופ, ומוזיקאי ג'אז בכלל, חשובים כמו באד פאוול, קני קלארק, בילי היגינס, בובי האצ'רסון ועוד רבים וטובים.
בתקופה הזו גורדון הקליט הן באירופה והן בארצות הברית, עדיין בחברת התקליטים בלו נוט.
שלושת האלבומים החשובים שלו באירופה היו:
Our Man in Paris (האיש שלנו בפריז, מקבילה אנגלית ל"כתבנו בפריז") - הקלטה משנת 1963, שנערכה בידי בלו נוט בפריז.
בתקליט זה מנגן גורדון ברביעייה מרשימה יחד עם באד פאוול (פסנתר), קני קלארק (תופים) והצרפתי היחיד בהרכב, פייר מישלו (קונטרבס).
One Flight Up (קומה אחת למעלה) - הוקלט ב-1964 כמו קודמו בפריז בחברת בלו נוט, יחד עם החצוצרן דונלד בירד.
בהקלטה זו גורדון מתבלט בעיקר בסולו ארוך ומרשים בעת השיר "טניה".
Gettin' Around (סלנג באנגלית, "מתנייד") - הוקלט בבלו נוט בארצות הברית, בעת ביקורו של גורדון ב-1965. בזמן זה הוקלט גם האלבום Clubhouse (מועדון) שנגנז.
בתקופה שהקליט את האלבומים הללו הקליט גם אלבומים בחברות תקליטים מקומיות.
אלבומים אלו זכו לביקורת נלהבת, אך להצלחה פחותה מאלו של בלו נוט.
גורדון הסביר שבשנות השישים הוא מצא את אירופה מקום קל יותר לחיות בו מאשר ארצות הברית.
הוא חווה פחות גזענות, והכבוד שרחשו אל נגני ג'אז ביבשת היה רב יותר.
כמו כן היו לו כמה בעיות עם סמים בארצות הברית, שם אף נעצר פעמיים.
בין השנים 1965–1973 עזב גורדון לחלוטין את בלו נוט ועבר לחברת ההקלטות פרסטיג' רקורדס.
בחברה זו הקליט אלבומים רבים, חלקם באירופה וחלקם בארצות הברית.
גורדון שמר על סגנון ההארד בופ והבי בופ למרות ששאר עולם הג'אז עבר לכיוון יותר פאנקי.
אלבום בופי שכזה הוא טנג'רין, אלבום שגורדון הקליט ב-1972 יחד עם ת'אד גונס, פרדי האברד (חצוצרות), והאנק ג'ונס (פסנתר).
בין האלבומים שהוקלטו בצפון אמריקה נמצא גם האלבום "המרדף" (The Chase), שהוא קרב טנורים בין גורדון וג'ין אמונס.
גורדון שב לדור באופן קבע בארצות הברית ב-1976, והופיע בניו יורק בהופעה שנקראה Homecoming (שיבה הביתה).
שם זה שימש את גורדון אחר כך לסבב הופעות ולכותרת של אלבום.
לאחר מכן המשיך גורדון להקליט אלבומים, שרבים מהם נחשבים לאבני דרך בהתפתחות הג'אז.
האלבומים שהקליט בארצות הברית תחת חברת ההקלטות קולומביה רקורדס זיכו אותו בהערכה רבה מצד הקהל ומצד המוזיקאים האמריקאים.
גורדון גם הופיע כשחקן במספר סרטים.
בסרט הראשון ביניהם, שנקרא Unchained, הוא שיחק כשהוא יושב בכלא על החזקת הרואין.
גורדון גילם את דמותו של אסיר שמנגן בלהקת בית הסוהר.
הסרט החשוב ביותר שלו היה Round Midnight שבו כיכב.
בסרט זה הוא גילם סקסופוניסט ג'אז מקצועי, שסיפור חייו הוא מעין שילוב של סיפור חייו של גורדון, סיפורו של לסטר יאנג ואלמנטים מסוימים מחייו של הפסנתרן באד פאוול.
כמו כן היה לגורדון תפקיד אילם בסרט התעוררות ששוחרר לאחר פטירתו.
גורדון נפטר ב-1990 בעקבות בעיה בכליות.
גורדון נבחר פעמיים למוזיקאי השנה של עיתון "דאון ביט", ב-1978 ו-1980. כמו כן שמו הונצח בהיכל התהילה של הג'אז.
דקסטר "הלהב" ג'קסון הוא מפתח גוף מקצועי בארגון IFBB, מר אולימפיה לשנת 2008 ואלוף תחרות ארנולד קלאסיק תשע פעמים, אשר משתתף בתחרויות מאז שנת 1992 ועד היום.
התחרות הראשונה של ג'קסון הייתה תחרות NPC בדרום בשנת 1992 שם זכה במקום השלישי בקטגוריית משקל קל.
הוא התחרה לראשונה בתחרויות ארנולד קלאסיק, לילה של אלופים ומר אולימפיה שנת 1992 שם הגיע למקומות שביעי, שלישי ותשיעי בהתאמה.
במר אולימפיה 2007 הגיע ג'קסון למקום השלישי בתחרות ורוב המבקרים אמרו שהוא לא יגיע גבוה יותר.
ב-27 בספטמבר 2008 הביס ג'קסון את האלוף הקודם ג'יי קאטלר, והפך לאדם ה-12 שמחזיק בתואר זה.
דקסטר הוזכר פעמים רבות במאמרי כושר ופיתוח גוף, כולל תמונת שער למגזין "Muscular Development".
נכון להיום הוא מתגורר בג'קסונוויל, פלורידה.
בפברואר 2019 הגיע דקסטר לישראל למספר ימים בעזרתו של נשיא איגוד נאב"א ומר עולם, יוני האנה.
דקסטר הגיע על מנת לתת סמינר על פיתוח גוף ואף עשה אימון עם הקהל הרחב.
בנוסף הוא ביקר באתרים הגדולים לתיירות בארץ מאחר שטען כי זהו חלום שמתגשם לבקר בארץ הקודש.
להלן תחרויות בהם ניצח ג'קסון וזכה במקום הראשון:
1995, אליפות NPC בארצות הברית, משקל קל-כבד.
1998, אליפות צפון אמריקה, משקל קל-כבד ותואר כללי.
2002, תחרות גרנד פריקס באנגליה,
2004, תחרות גרנד פריקס באוסטרליה.
2004, תחרות סן פרנסיסקו פרו.
2008, תחרות גרנד פריקס של IFBB, אוסטרליה.
2008, תחרות גרנד פריקס של IFBB, ניו זילנד.
2008, תחרות גרנד פריקס של IFBB, רוסיה.
דקסיה (בלועזית: Dexia, מכונה לעיתים גם קבוצת דקסיה) הוא תאגיד בלגי-צרפתי, המתמחה במימון ציבורי ועוסק בעיקר בבנקאות ובביטוח.
קבוצת דקסיה הוקמה כחברה עם רישום עסקי כפול אך ב-1999 השתלטה הישות הבלגית על זו הצרפתית, ונהפכה לחברה אחת.
דקסיה נסחרת במדדים BEL20 (יורונקס בבורסת בריסל), CAC 40 בבורסת פריז ו-LuxX בבורסת לוקסמבורג.
מאז אוקטובר 2008 50% מן הבעלות בבנק הוא בידי ממשלות בלגיה וצרפת, לאחר שאלו (יחד עם ממשלת לוקסמבורג) השקיעו כספים לסייע לבנק, שנקלע לקשיים שאיימו למוטטו, בשנת 2008 כחלק מן המשבר הכלכלי העולמי.
דווח, כי ממשלות צרפת ובלגיה השקיעו כל אחת כ-3 מיליארד אירו בהצלת הבנק, וכי ממשלת לוקסמבורג השקיעה כ-367 מיליון אירו.
לקבוצת דקסיה הייתה חברת בת בישראל, בנק דקסיה ישראל, שבה החזיקה דקסיה 65% מהבעלות.
לפי ספק הנתונים הפיננסיים בלומברג, הפסיד דקסיה 78 מיליון אירו בשל הונאות פונזי שביצע ברני מיידוף.
דקסיה ולה בנק פוסטל (La Banque Postale), חברת הבת הבנקאית של שירות הדואר הצרפתי, הגיעו להסכם בינואר 2011 לגבי עסקת חילופי מזומנים המשלבת אג"ח מגובות בשווי 3 מיליארד אירו.
עסקה שהוצגה כהשקעה בתנאי שוק עבור לה בנק פוסטל, וכמקור נזילות נוסף עבור דקסיה.
באותה העת, החלו להישמע שמועות לגבי חילוקי דעות בצמרת דקסיה בין הדירקטוריון הבלגי והמנכ"ל הצרפתי, פייר מריאני, בנוגע להשקעות הגרעוניות שביצע הבנק, בעיקר על ידי החטיבה הצרפתית של דקסיה, ומאידך לגבי המשאבים הנזילים של הבנק שנמצאו בעיקר דווקא בחטיבה הבלגית של דקסיה.
דקסיה דיווח על הפסדים בסך 4 מיליארד אירו עבור הרבעון השני, הגדולים ביותר בהיסטוריה של הבנק, לאחר שפרסם את היקף מעורבותו בחוב של יוון.
ב-4 באוקטובר מניות הבנק נפלו ב-22% עד לרמה של 1.01 אירו בבריסל, מה שחתך את שווי השוק הכולל של הבנק ל-1.96 מיליארד אירו.
בשלב זה, החלו דיונים על פירוק אפשרי של הבנק, וב- 10 באוקטובר אותה השנה הוכרז אכן שהזרוע הבלגית של הבנק תירכש עבור 4 מיליארד אירו על ידי הממשלה הפדרלית הבלגית.
כמו כן, מספר יחידות של הבנק כגון DenizBank והבנק הקמעונאי של לוקסמבורג יוצאו למכירה.
חלק מהפעילות הצרפתית של הבנק סביר כי תירכש על ידי הבנקים הצרפתים Caisse des dépôts et consignations ולה בנק פוסטל.
יתר הנכסים הבעייתיים יותר, לרבות תיק אג"ח בסך 95 מיליארד אירו, יישארו במבנה תאגידי שיקבל ערבויות מימון עד לשיעור של 90 מיליארד אירו בחסות ממשלות בלגיה (60.5%), צרפת (36.5%) ולוקסמבורג (3%).
דקסטר חולם חלומות אפלים הוא ספרו הראשון של ג'ף לינדסי העוסק ברוצח הסדרתי הבדיוני .
ספר זה הוא היווה את הבסיס לסדרת הטלוויזיה "דקסטר" של רשת שואוטיים האמריקאית, שזכתה בפרס דילייס (Dilys Award).
הוא הפרוטגוניסט, הציר המרכזי בעלילת הספר.
הוא עובד כמנתח תבניות דם במשטרת מיאמי ובזמנו הפנוי, הוא רוצח סדרתי שרוצח רוצחים, אנסים וכיוצא באלה שנמלטו מהחוק, לדעתו.
הרציחות של דקסטר מונעות מתוך קול פנימי אותו הוא מכנה "הנוסע האפל", שמדרבן אותו להרוג.
פעם אחת הוא עשה כן ומאז הקול הפנימי לא חדל להטרידו.
פלאשבקים מגלים כי אביו המאמץ, בלש משטרה בשם הארי מורגן, הבין בשלב מוקדם כי דקסטר הוא סוציופת אלים בעל צורך מולד להרוג.
הוא זה שלימד את דקסטר איך להרוג אנשים שהואשמו ברצח ולא הורשעו, כיוון שראה ברציחתם דרך ליצירת צדק.
הארי גם לימד את הילד להיות רוצח זהיר, קפדן, לא להותיר שום עקבות ולהיות בטוח לחלוטין שקורבנותיו אשמים לפני שהוא רוצח אותם.
דקסטר כינה את הכללים הללו "הקוד של הארי".
דקסטר מנהל חיים כפולים במשך שנים, אולם האידיליה שלו מופרת כאשר הוא מעורב בחקירת רצח בו רוצח סדרתי תוקף את הזונות של מיאמי.
כאשר הרוצח מבצע את זממו ברחובות העיר, הוא מתחיל לשלוח הודעות לדקסטר, שבתורו מוצא את סדרת הפשעים כמרתקים ומעוררי חלחלה.
בינתיים, אחותו החורגת דברה, עובדת במשטרה, רואה את סדרת רציחות ככרטיס החוצה עבורה, ממחלק המוסר למחלק הרצח.
דקסטר, מצדו, נקרע בין הרצון לעזור לה לתפוס את הרוצח והרצון לשבת ולהתפעל מהאמנות והמיומנות שבעבודתו של הרוצח האחר.
דקר אלכסנדרוני (שם מדעי: Epinephelus costae; שם עממי: לוקוס חפש) הוא דג גרמי מסוג דקר.
כמו יתר הדגים מסוג זה נחשב לדג מאכל מבוקש ובעל טעם משובח.
למרות שתפוצתו נרחבת אין נתונים אודות מצב האוכלוסייה של דג זה, אולם ידוע שסוגי הדקר השונים נמצאים בסכנה עקב ביקוש לבשרם ודיג מסחרי.
דקר אלכסנדרוני נמצא במזרח האטלנטי מפורטוגל דרומה עד מרכז חופי אנגולה, כולל האיים הקנריים והים התיכון.
הדג חי קרוב לקרקעית בסביבה חולית, בוצית או סלעית.
פרטים צעירים מתקבצים ללהקה של 20 עד 80 פרטים.
דקר אלכסנדרוני הוא דג טורף הניזון מדגים, סוגי רכיכות כגון תמנונים ודיונונים, וסרטנים.
ידוע כי נקבות באורך 47 ס"מ מייצרות 879,000 אלף ביצים.
הדג חוזר בכל שנה לאותו אתר השרצה.
הביצים והפגיות גודלו בהצלחה במעבדות בקרואטיה ונעשים שם ניסיונות לגדל דג זה במסגרת חקלאות ימית לצורך שיווק מסחרי כדג מאכל.
ידוע כי דקר אלכסנדרוני אינו מסתגל בצורה טובה כדג נוי לאקווריומים.
בדצמבר 2020 קיימה השרה גילה גמליאל שימוע ציבורי הדן בהגנה על דקר אלכסנדרוני ודקר הסלעים, שבהחלטה קודמת של השר זאב אלקין מ-2018 לא נכללו ברשימת המינים המוגנים עקב לחץ מצד סוחרים שפרנסתם עשויה להיפגע מכך, והחליטה להכריז עליהם כמינים מוגנים.
בשנת 2021 הכריזה השרה גילה גמליאל על דקר אלכסנדרוני כמוגן באופן קבוע.
דקס הוא שמו של שיתופן טרילי בדיוני המופיע ביקום הבדיוני של זיכיון "מסע בין כוכבים".
דקס הוא בעל חיים המזכיר תולעת בעלת תבונה; הוא בא בימים, וצורתו החיצונית דומה לשבלול; והוא חי בסימביוזה בעיקר בתוך גופם של שרשרת של טרילים, גזע של חייזרים דמויי-אדם, המשמשים לו כפונדקאים.
לאחר שמושתל בניתוח, מתמזג השיתופן עם הפונדקאי שלו, בתהליך שנקרא "התאחדות" ("Joining"), אשר לאחריו הוא הופך לחלק מהותי מהגוף של הפונדקאי שלו, לכל שארית חייו של הפונדקאי.
בהתאחדותם, האישיויות של השיתופן והאישיות של הפונדקאי מתמזגות, וכך בעצם נוצרת אישיות חדשה ומובחנת.
הטריל המאוחד לוקח על עצמו את שמו של השיתופן כשם המשפחה החדש שלו.
לדוגמה, לאחר שהתאחדה עם השיתופן דקס, אזרי טיגאן הפכה לאזרי דקס.
לכל פונדקאי בשרשרת יש גישה לזיכרונות של הפונדקאים הקודמים, כמו גם לכישוריהם ולניסיון שצברו במהלך חייהם.
שתיים מהפונדקאיות של דקס, ג'דזיה דקס ואזרי דקס, מופיעות כדמויות ראשיות בסדרה "מסע בין כוכבים: חלל עמוק 9".
בסך הכל, לדקס היו כפונדקאים ארבעה גברים ושש נשים, והוא חי למעלה מ-1,000 שנים.
הוא השתתף בכמה מהאירועים החשובים ביותר בהיסטוריה של מסע בין כוכבים, כגון חתימת הסכם השלום בין הפדרציה לבין האימפריה הקלינגונית וגילוי חור התולעת הסמוכה לכוכב הלכת באג'ור.
לילה היא הפונדקאית הראשונה של השיתופן דקס.
לילה, חברותית ונעימת-מזג, היא האישה הראשונה שנבחרה לכהן בגוף המחוקק של הטריל.
היא אימצה לעצמה את המנהג של להצמיד את ידיה מאחורי גבה, על מנת לרסן את תנועות היד המוגזמות שהיו לה, בזמן שנאמה בפומבי (מנהג אשר אותו ירשה ממנה ג'דזיה).
הפונדקאי השני של דקס הוא טובין, מהנדס ומתמטיקאי בעל שם בהיסטוריה של טריל, שהצליח למצוא פתרון מקורי למשפט האחרון של פרמה.
טובין הוא פחדן, ביישן, החש בעיקר מבוכה באירועים חברתיים (אפילו מצוין כי בקושי היו לו חיי מין).
הוא נטול דמיון, מאוד עצבני, מעולם לא השתכר, נוהג לכסוס את ציפורניו ולהתנצל שוב ושוב, גם בלי שום סיבה אמיתית.
אמוני, הפונדקאית השלישית של דקס, היא מתעמלת אולימפית, מאומנת היטב וגמישה, המסוגלת לבצע תעלולי אקרובטיקה.
בטרם אוחדה עם שיתופן, היא חששה כי האיחוד יפגע בריכוז ובקואורדינציה הגופנית שלה, אך בפועל - קרה בדיוק ההפך.
כאשר שימשה כשופטת בתחרות אתלטיקה קלה באוניברסיטת מיסיסיפי, היא פגשה את לאונרד מק'קוי הצעיר.
אמוני לחצה את ידו, והייתה לה תחושה כי הוא יהפוך לרופא, באומרה: "היו לו ידיים של מנתח".
אודריד היא הפונדקאית הרביעית של השיתופן דקס.
במהלך חייה היא התקדמה ושימשה כראש הוועדה לסימביוזת הטריל, וילדה לפחות שני ילדים: נימה וגרן.
לדבריה, בחירתה לראש הוועדה והולדת בנה הראשון היו הימים המאושרים ביותר בחייה.
טוריאס הוא הפונדקאי הראשון של דקס אשר משרת בצי הכוכבים.
הוא טייס ניסוי של מעבורות חלל.
בעודו מטיס מעבורת חדשה של צי הכוכבים - המעבורת חוותה כשל קריטי במערכות, שהחלו לקרוס בזו אחר זו, דבר שהוביל לתאונה שעליה שילם טוריאס בחייו.
לאחר מותו, מסמכים רשמיים בטריל מעידים כי השיתופן דקס התקיים בקיפאון במשך שישה חודשים, ולאחר מכן הושתל אל תוך גופו של קורזון.
אולם, בסופו של דבר מתגלה כי מסמכים אלו הם רק כיסוי של ממשלת טריל, על כך שהשיתופן דקס עבר לפונקאי ג'וראן - רוצח פסיכופת.
אלמנתו של טוריאס, נילאני קאהן, מופיעה בפרק העונה הרביעית "Rejoined", עם אותו השיתופן, אך בצורת פונדקאית חדשה: לנארה קאהן.
אהבתם של טוריאס ונילאני עומדת למבחן, כאשר ג'דזיה ולנארה נאלצות לעבוד יחדיו, נוכח קיומו של טאבו בחברה הטרילית, האוסר לחדש מערכות יחסים של טריל מקושר, עם מכריהם של פונדקאים קודמים.
העונש על כך הוא גלות תמידית מכוכב הבית של הטריל.
ג'ף מק'ברייד (מימין) כג'וראן דקס, בפרק "Equilibrium" (עונה 3),ולי מק'קלוסקי בפרק "Field of Fire" (עונה 7) - מגלם את אותה הדמות.
ג'וראן בלאר הוא מוזיקאי מוערך בכוכב הלכת טריל, אשר נבחר לשמש כפונדקאי הבא של השיתופן דקס, לאחר מותו בטרם עת של הפונדקאי הקודם, טוריאס.
עם זאת, באותו הזמן לא היה ידוע כי ג'וראן הוא רוצח פסיכופת, אשר רצח את הרופא אשר המליץ לפסול את מועמדותו (של הפונדקאי) מלקבל שיתופן.
קורזון דקס (מימין) בפרק "Emissary" (עונה 1),ואודו, משנה צורתו לזו של קורזון, בפרק "Facets" (עונה 3).
קורזון דקס הוא הנושא ונותן בהסכמי השלום בין הפדרציה לבין האימפריה הקלינגונית.
בעקבות כך, קורזון הפך לדמות ידועה בקרב הקלינגונים, נערץ ומוערך.
קורזון הוא אדם קליל וכריזמטי, ועם זאת - יהיר, אנוכי ומניפולטיבי.
קורזון היה החונך של ג'דזיה, בעת שזו הייתה מועמדת לקבלת שיתופן, אולם הוא התאהב בה והדיח אותה מן התוכנית, על מנת להסתיר את רגשותיו כלפיה.
עם זאת, כאשר היא הגישה מחדש את מועמדותה - הוא לא התנגד לכך, מאחר שחש רגשות אשמה על שהדיח אותה מלכתחילה.
קורזון הוא הסנדק של דקס, בנו של הקלינגון קאנג.
כאשר דקס הצעיר נרצח - ג'דזיה יוצאת עם חבריו הקלינגונם של קורזון - בהם קור - על מנת לנקום את מותו.
קורזון מת כתוצאה מהתקף לב, על כוכב הלכת רייזה.
עם מותו, השיתופן דקס הועבר לגופה של ג'דזיה.
פרופסור איילה דקס (בגילומה של טואוני ניוסם) היא הפונדקאית הטרילית-קרדאסית של השיתופן דקס במאה ה-32, המופיעה בסדרה מסע בין כוכבים: האקדמיה.
איילה לימדה את הקורס "להתמודד עם הבלתי מוסבר" באקדמיית צי הכוכבים המחודשת בסן פרנסיסקו.
וראד (השחקן ג'ון גלובר), הוא טריל לא מקושר, אשר גונב את השיתופן דקס מג'דזיה, למשך מספר שעות.
וראד היה מועמד לאיחוד, אך מועמדותו נפסלה.
הוא מכריח את ד"ר באשיר לנתח את ג'דזיה, להסיר מגופה את השיתופן ולהשתיל אותו בתוך גופו, אף כי ידוע כי ניתוק שיתופן מפונדקאי, לאחר שהוטמע בתוכו, יוביל בהכרח למותו של הפונדקאי.
מאוחר יותר, דקס מוצא מגופו של וראד, בטרם הטמעתו הסופית, והוא מוחזר אל תוך גופה של ג'דזיה.
בזמן שדקס מחוץ מגופה, ג'דזיה מעירה עד כמה בודדה וחסרת ביטחון היא מרגישה.
וראד דקס לעומתה, נראה באותו זמן בעל מוטיבציה גבוהה להמשיך ולהוציא לפועל את תוכניתו הבלתי-מוסרית של וראד, למרות תחושה מתמשכת של ידידות שהוא חש כלפי בנג'מין סיסקו וייתר אנשי הצוות.
ידרין דקס (השחקן גארי פרנק) הוא פונדקאי של דקס בציר זמן חלופי, כנוצר כתוצאה ממסע בזמן של הדיפאיינט כ-200 שנה אל העבר.
ידרין הוא הנין-רבא של וורף ושל ג'דזיה דקס.
קיומו נמחק מן המציאות כאשר הדיפאיינט מצליחה למנוע את התאונה, שגרמה לה לחזור מלכתחילה לעבר, ובכך כל ציר הזמן החלופי הזה - נמנע.
דקסטרוקרדיה (לב ימני) הוא מונח רפואי, המתאר מום לבבי, בו חוד הלב פונה ימינה בתוך חלל בית החזה, במקום שמאלה כמו אצל רוב האוכלוסייה.
דקסטרוקרדיה עוברית, אשר בה הלב ממוקם ימינה מהרגיל, ובדרך כלל גם קשור לפגמים חמורים של הלב ושל הריאה.
סיטוס אינברסוס דקסטרוקרדיה במצב זה הלב נמצא בדיוק במקום שבו הוא נמצא אצל אדם נורמלי, רק בצד ההפוך (מעין תמונת ראי).
מום זה מסוכן יותר מן הראשון מכיוון שלא רק הלב נמצא במקום לא נכון אלא כל האיברים הפנימיים ממוקמים בדיוק באותו המקום הנורמלי רק בצד ימין.
דקסטרוקרדיה היא מום מולד, ולעיתים ניתנת לזיהוי עוד ברחם האם.
דקסמתילפנידאט (dexmethylphenidate); שם מסחרי: מטדקס'' (בלועזית: metadex''') היא תרופה המגרה את מערכת העצבים המרכזית, אשר מכילה את האננטיומר הפעיל של התרופה מתילפנידאט.
בדומה למתילפנידאט, היא ניתנת לטיפול בהפרעת קשב, ריכוז והיפראקטיביות בילדים מגיל 6 שנים ומעלה, אך בניגוד למתילפנידאט, היא איננה משמשת בטיפול בנרקולפסיה.
תרופה זאת אושרה לראשונה בשנת 2001 על ידי ה-FDA.
התרופה קיימת בישראל, אך אינה רשומה במאגר התרופות במשרד הבריאות, ולכן ניתן להשיג אותה רק בבתי המרקחת של קופות החולים לאחר קבלת אישור של רופא מומחה בהפרעת קשב (נוירולוג או פסיכיאטר).
התרופה דקסמתילפנידאט נחקרה במספר מחקרים קליניים בנושא של הפרעת קשב, ריכוז והיפראקטיביות גם בילדים מגיל 6 שנים ומעלה וגם במבוגרים.
מטופלים שנטלו את התרופה הרגישו הקלה משמעותית ושיפור בתסמיני הפרעת הקשב שלהם וביטאו יכולת למידה טובה יותר בהשוואה לאלו שקיבלו את האינבו.
היעילות הגבוהה ביותר הייתה כשהתרופה ניתנה בתכשיר בשחרור מושהה (Focalin XR).
תרופות מגרות את מערכת העצבים (סטימולנטיות) הן נחשבות כיום קו ראשון לטיפול בהפרעות קשב וריכוז.
מתילפנידאט היא תרופה שהמבנה הכימי שלה הוא לא סימטרי ולכן היא מכילה תערובת של שני אננטיומרים, אננטיומר D ואננטיומר L.
לאננטיומר D יש את הפעילות הפרמקולוגית העיקרית של התרופה (למרות שגם אננטיומר L מגיע למוח).
דקסמתילפנידאט הוא חומר המגרה את מערכת העצבים המרכזית, והוא מעלה את הרמות של הקטכולאמינים דופאמין ונוראדרנלין באזורים מסוימים במוח.
עיקר הפעולה היא על דופאמין אך גם נוראדרנלין מושפע ממתן התרופה.
שני המתווכים העצביים האלו קשורים בתהליכים של למידה ועיבוד רגשות במוח (באזור קליפת המוח הקדם-מצחית).
העלאת הרמות שלהם תורמת לשיפור תהליכים של למידה.
דקסמתילפנידאט נותן את אותו השפעה שמתקבלת ממתן של מתילפנידאט אך במינונים נמוכים יותר של התרופה.
התרופה משווקת בשם המסחרי Metadex.
התכשיר Metadex XR הוא תכשיר עם שחרור מודל כפול, עם שחרור של 50% מהתרופה באופן מיידי ולאחר כארבע שעות שחרור של יתר המנה.
פרמטר זה מאפשר לקבל השפעה של בין 10–12 שעות של התרופה ומתאימה לילדים ולמבוגרים שדורשים את השפעת התרופה על פני יום לימודים ארוך.
הקפסולות ניתנות לפתיחה, ובמידת הצורך ניתן לפזר את התכולה שלהן על רסק תפוחי עץ קר, על מנת להקל על הבליעה.
אסור לכתוש או ללעוס את התכולה שכן פעולות אלו פוגעות ביעילות התרופה.
תופעות הלוואי הן בדומה לתופעות הלוואי של מתילפנידאט.
תופעות הלוואי משתנות בתדירות שלהן בהתאם למינון של התרופה ובהתאם לפורמולה.
מבין תופעות הלוואי ניתן למנות: כאבי ראש, נדודי שינה (לכן ממליצים שלא ליטול את התרופה בשעות הערב והלילה), חרדה, חוסר מנוחה (בעיקר במבוגרים), שינויים במצב הרוח וסחרחורות.
התרופה יכולה לגרום לכאבי בטן והרגשת אי נוחות במערכת העיכול, בחילות (בעיקר אצל ילדים), יובש בפה וחוסר תיאבון.
בשנים האחרונות נעשו גם מחקרים על הנושא.
מחקר אוסטרלי שפורסם בשנת 2013 הראה כי שימוש בחומרים המגרים את מערכת העצבים המרכזית מעל 3 שנים מעלה את הסיכון לעיכוב הגדילה.
על סמך מחקר זה החוקרים המליצו להשתמש במינונים הנמוכים ככל שניתן בתרופות כגון דקסמתילפנידאט ומתילפנידאט.
מחקר קוריאני שבדק את ההשפעה של מתילפנידאט על נערים בנים מתבגרים ועקב אחריהם במשך שנה של נטילת מתילפנידאט מצא כי הייתה השפעה על הגדילה, אבל החוקרים טענו כי ההשפעה הייתה מזערית.
על פי המלצות היצרן של Focalin:
יש לעקוב אחרי הגדילה של הילד מבחינת גובה ומשקל - ילדים שאינם גדלים כפי המתאים לגדילה יידרשו התערבות
ה-FDA הוציא אזהרה שלפיה יש להזהר במתן התרופה למטופלים עם היסטוריה של התמכרות לאלכוהול או לסמים, משום שמתן התרופה במטופלים אלו היה כרוך בהתמכרות לתרופה וכן בהתנהגות פסיכוטית.
דקסמתילפנידאט עלולה לגרום לטיקים בילדים ובמבוגרים ויש להיזהר בשימוש שלה בתסמונת טורט.
חרדות, שינויים במצב הרוח וחוסר מנוחה עלולים להתרחש אצל כל מי שנוטל את דקסמתילפנידאט.
דקסל פארמה היא חברת תרופות ישראלית המתמחה בפיתוח, ייצור, ושיווק של תרופות בארץ ובעולם.
שוקי היעד המרכזיים הם ארצות הברית, אנגליה, גרמניה, וישראל.
מכירותיה מהוות 25% מסך התרופות הנמכרות בישראל.
לחברה אתרי ייצור באור עקיבא וביקנעם וכן אתר פיתוח בירושלים.
כמו כן, חברות שיווק והפצה בארצות הברית, גרמניה, אוסטריה, אנגליה, וסינגפור.
החברה פועלת בשני תחומים עיקריים: תרופות מרשם, ותרופות ללא מרשם (OTC).
המותג המוכרים לציבור בישראל כוללים את משפחת מוצרי דקסמול, אומפרדקס, ליטורבה, ועוד.
החברה מעסיקה מעל ל-1,200 עובדים, ומוכרת מעל 150 מיליון אריזות בשנה בכל העולם.
דקסל פארמה הוקמה בשנת 1968 על ידי דן אורן, במבנה קטן בטירת הכרמל בו עבדו בתחילה 9 עובדים.
ב-1989 החברה השיקה את מותג הדקסמול הראשון.
ב-1993 עברה לקמפוס חדש באור עקיבא וב 2010 הרחיבה משמעותית את כושר הייצור על ידי חניכת אתר הייצור ביקנעם.
ב-2014 הקימה מרכז מחקר ופיתוח נוסף בירושלים.
דייוויד מייקל הרווד , הידוע יותר בשם הבמה שלו, דקס הרווד, הוא מתאבק אמריקאי, המופיע בארגון ההיאבקות All Elite Wrestling (AEW), שבו הוא מכהן כאלוף הזוגות הנוכחי של AEW לצד שותפו, קאש וילר.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה סקוט דוסון.
ב-WWE, הוא זכה פעמיים באליפות הזוגות של NXT, פעמיים באליפות הזוגות של Raw, פעם אחת באליפות הזוגות של סמאקדאון ופעם אחת באליפות 24/7 של ה-WWE לצד שותפו, דאש ויילדר.
הרווד ערך את הופעת הבכורה שלו כמתאבק בשנת 2004. הוא התאבק בעבור הרבה ארגוני היאבקות עצמאיים.
ב-2010 הוא התאבק בקרב חושך (קרב שלא מצולם) לארגון Ring of Honor.
הרווד חתם על חוזה עם ה-WWE בשנת 2012 והועבר למתקן בשם ה-Performance Center, שם קבע ששם הזירה שלו יהיה סקוט דוסון.
את קרב הבכורה הטלוויזיונית שלו ערך ב-7 במרץ בפרק של NXT, כאשר הוא מצוות עם ג'ודס דוולין בקרב האנדיקאפ 2 על 1 נגד אדריאן נוויל, קרב שאותו הפסיד.
במאי 2013 דוסון יסד זוג ביחד עם גארט דילן, כאשר המנג'ר שלהם היה סילבסטר לפורט.
ב-26 ביוני השניים הפסידו בקרב מועמדות לאליפות הזוגות של הארגון לקורי גרייבס וקסיוס אונו.
הזוג התפרק זמן קצר לאחר מכן לאחר שדילן פוטר מהחברה.
פיטורי דילן במהרה הפכו את דוסון למתאבק יחידים מה שהוביל אותו להצלחה מועטה עד שיסד זוג ביחד עם אלכסנדר רוסב, שגם אותם אימן לפורט.
רוסב ודוסון התחרו אך לא השיגו את מבוקשם בקרב מועמדות לאליפות הזוגות ב-12 בספטמבר.
הציוות בין השניים הגיע לסופו כאשר רוסב בוגד במנג'ר שלהם במטרה להשיג מנג'רית חדשה אחרת בשם לנה, וזמן קצר לאחר מכן דוסון ספג פציעה בברך, מה שהשבית אותו למספר חודשים.
בחזרה שלו מפציעה, דוסון לא ויתר ויסד עוד זוג ביחד עם דאש ויילדר, אשר התאבקו בעיקר באירועים חיים תחת השם "המכונאים".
השניים ערכו את הבכורה בסוף יולי 2014 בפרק של NXT, כאשר ספגו הפסד לבול דמפסי ומוג'ו ראוולי.
ההופעה היחידה שלהם ששודרה לטלוויזיה בשנת 2014 הייתה בהפסד לאנזו אמורה וקולין קאסידי בחודש אוקטובר.
ב-10 ביוני 2015 ב-NXT, דוסון התאבק בקרב המרכזי נגד סמואה ג'ו שלו הפסיד.
הניצחון הראשון של הזוג ששודר בטלוויזיה נרשם ב-29 ביולי 2015 כאשר הם מנצחים את מי שהם הפסידו להם באוקטובר הקודם, אמורה וקאסידי.
באירוע NXT TakeOver: Respect השניים הפסידו בחצי הגמר של טורניר הזוגות לזכר דאסטי רודס לזוכים של הטורניר, פין באלור וסמואה ג'ו.
בסוף אוקטובר השם של השניים שונים מה"מכונאים" לדאש ודוסון.
ב-11 בנובמבר בפרק של NXT, השניים ניצחו את הואודויליאנס וזכו באליפות הזוגות של הארגון.
כתוצאה מכך הם הגנו על התואר שלהם נגד אנזו וקאסידי באירוע NXT TakeOver: London.
בתחילת פברואר 2016 השניים החלו להתחרות תחת השם Revival (שפירושו בעברית: תחייה).
ויילדר ודוסון ערכו את הבכורה שלהם ברוסטר הרשמי של ה-WWE באירוע רודבלוק כאשר הם שוב הגנו על תוארם בהצלחה נגד אנזו וקאסידי.
בראשון באפריל במסגרת האירוע NXT TakeOverː Dallas הריבייבל הפסידו את התואר לזוג בשם אמריקן אלפא (ג'ייסון ג'ורדן וצ'אד גייבל), אך השניים זכו בחזרה בתואר חודשיים לאחר מכן באירוע NXT TakeOver: The End.
באירוע NXT TakeOver: Brooklyn II, השניים הגנו על התואר בהצלחה מפני ג'וני גרגאנו ותומאסו צ'אמפה.
ב-19 בנובמבר 2016 באירוע NXT TakeOver, שהתקיים בטורונטו, הם הפסידו את התואר בקרב 2 מתוך 3 הכרעות לאותם גרגאנו צ'אמפה.
בשנת 2017 בתוכנית הספיישל של Raw, סופרסטאר שייק-אפ, עברו הריבייבל ל-Raw וניצחו באותו שבוע וגם בשבוע אחרי זה את הניו דיי ואף פצעו את רגלו של קופי קינגסטון (חבר הניו דיי).
כמובן שהפציעה הייתה מבוימת, מכיוון שקופי היה זקוק לניתוח ברגלו.
הריבייבל נעדרו מפעילות עקב לסתו השבורה של ויילדר, פציעה שאותה ספג באחד מאירועי ההאוס שואו של ה-WWE (שמתקיימים בכל שבוע, אך לא משודרים בטלוויזיה).
ויילדר שב לזירה ביחד עם דוסון בסוף חודש יוני בניצחונם על קארל אנדרסון ולוק גאלוס באחת מהתוכניות המשניות של ה-WWE, הנקראת Main Event.
ב-7 באוגוסט ה-WWE הודיעו שבאירוע שנערך בקנדה, דוסון נפצע בשריר הזרוע הימני שלו בקרב נגד אלופי הזוגות של Raw, שיימוס וסזארו, מה שגרם לו להיות מחוץ לפעילות במשך תקופה של בין חמישה לשישה חודשים.
הצמד ערך את חזרתם לזירה ב-18 בדצמבר בפרק של Raw ורשם ניצחון על ריינו והית' סלייטר.
ב-22 בינואר 2018 השניים התאבקו נגד לוק גאלוס וקארל אנדרסון במסגרת הפרק לכבוד 25 שנים לתוכנית Raw, לאחר הפסדם בקרב הותקפו על ידי רייזר רמון, אקס פאק, רוד דוג ג'סי ג'יימס, בילי גאן, טריפל H, שון מייקלס ופין באלור.
ב-28 בינואר באירוע המקדים לרויאל ראמבל גברו דאש ודוסון בקרב על גאלוס ואנדרסון.
לילה לאחר מכן בתוכנית Raw, השניים ניצחו את הית' סלייטר וריינו.
ב-5 בפברואר בתוכנית Raw הצמד נוצח על ידי פין באלור וקארל אנדרסון.
שבוע לאחר מכן הריבייבל ניצחו את לוק גאלוס וקארל אנדרסון.
ב-5 במרץ הריבייבל הפסידו לאלופי הזוגות של Raw, שיימוס וסזארו, בקרב זוגות שלא נערך על האליפות.
ב-19 במרץ השניים ניצחו את טייטוס וורלדוויד (טייטוס אוניל ואפולו), לאחר הקרב הודיעו רשמית שהם ישתתפו ברסלמניה, כחלק מקרב הבאטל רויאל לזכרו של אנדרה הענק.
בקרב ששימש כאחד הקרבות המקדימים לאירוע רסלמניה 34, דוסון וויילדר הודחו על ידי המיזטראז' (בו דאלאס וקורטיס אקסל).
לילה לאחר מכן בתוכנית Raw הריבייבל גברו בקרב זוגות על גאלוס ואנדרסון.
ב-16 באפריל הריבייבל הפסידו למאט הארדי ובריי וויאט בקרב אשר קבע מי ילחם נגד הבר (שיימוס וסזארו) על אליפות הזוגות של Raw באירוע הרויאל ראמבל הגדול ביותר, שיתקיים ב-27 באפריל, בג'דה, ערב הסעודית.
באירוע הרויאל ראמבל הגדול ביותר, שהתקיים ב-27 באפריל, השתתף בקרב הרויאל ראמבל הגדול ביותר של 50 המשתתפים ונכנס כמספר ה-17, שהה בקרב כעשר דקות, אך הודח על ידי בובי רוד.
ב-7 במאי, הריבייבל ביחד עם ברון קורבין ניצחו את נו ויי חוסה וטייטוס וורלדוויד.
שבוע לאחר מכן הריבייבל נוצחו על ידי אלופי הזוגות מאט הארדי ובריי וויאט.
ב-18 ביוני הריבייבל הפסידו לרומן ריינס ובובי לאשלי.
בשבוע לאחר מכן התקיים קרב חוזר בין הזוגות, ובקרב זה הריבייבל הצליחו לנצח את ריינס ולאשלי.
ב-2 ביולי הריבייבל התחרו שוב נגד ריינס ולאשלי, אך הפסידו כתוצאה מפסילה.
ב-30 ביולי הריבייבל ניצחו את בריי וויאט ומאט הארדי.
ב-13 באוגוסט, הריבייבל הפסידו בקרב זוגות משולש על אליפות הזוגות של Raw נגד האלופים, The B-Team (בו דאלאס וקורטיס אקסל) ומאט הארדי וברי וויאט.
בקרב זה The B-Team הגנו על אליפות הזוגות, כך שהריבייבל ביצעו את תרגיל הסיום שלהם על וויאט, אך אקסל זרק את דוסון מהזירה והצמיד את וויאט במקומו לניצחון.
מאוחר יותר באותו הערב נקבע קרב על אליפות הזוגות של Raw, שייערך במסגרת המופע המקדים לאירוע סאמרסלאם בין The B-Team לריבייבל.
בקרב זה, שנערך ב-19 באוגוסט, הריבייבל הפסידו ל-The B-Team.
ב-20 באוגוסט, דוסון ניצח בקרב יחידים את בו דאלאס.
שבוע לאחר מכן, הריבייבל גברו על The B-Team.
ב-24 בספטמבר, הריבייבל הפסידו לאלופי הזוגות של Raw, דולף זיגלר ודרו מקינטייר, וכשלו בניסיונם לזכות בחגורות האליפות.
שבוע לאחר מכן, הריבייבל הפסידו ל-The B-Team.
ב-29 באוקטובר, הריבייבל הפסידו בקרב זוגות לקאליסטו ולינסה דוראדו.
במהלך המופע המקדים לאירוע סדרת ההישרדות, שנערך ב-18 בנובמבר, הריבייבל לקחו חלק בהפסדה של קבוצת Raw לקבוצת SmackDown במסגרת קרב הדחות הזוגות המסורתי, כשבקרב זה הם הודחו על ידי האוסוס, למרות שהם היו הזוג האחרון שנשאר בקבוצתם.
לאחר סדרת ההישרדות, הריבייבל הפסידו פעמיים ללוצ'ה האוס פארטי (גראן מטאליק, קאליסטו ולינסה דוראדו) בקרב האנדיקאפ 3 נגד 2, ב-19 וב-26 בנובמבר.
דוסון הפסיד ללוצ'ה האוס פארטי במסגרת קרב האנדיקאפ 3 נגד 1 ב-3 בדצמבר.
ב-17 בדצמבר, הריבייבל ניצחו את AOP (אקאם ורזאר), The B-Team והלוצ'ה האוס פארטי בקרב זוגות מרובע אשר קבע את זהות הזוג שיקבל הזדמנות עתידית להתחרות על אליפות הזוגות של Raw.
שבוע לאחר מכן, הריבייבל השיגו את הקרב המיוחל על חגורות אליפות הזוגות של Raw, אך הפסידו בו לבובי רוד וצ'אד גייבל.
ב-7 בינואר 2019, הריבייבל הפסידו פעם נוספת לרוד וגייבל בקרב על אליפות הזוגות, שבו בעת ההצמדה, רגלו של דוסון הייתה מתחת לחבל התחתון, דבר שהשופט אינו נראה.
שבוע לאחר מכן, הריבייבל ניצחו את גראן מטאליק וקאליסטו.
ב-21 בינואר, הריבייבל הפסידו בקרב על חגורות האליפות של Raw לרוד וגייבל, כשהפעם השופט המיוחד היה קורט הוקינס; לאחר הקרב, הריבייבל תקפו את הוקינס לאחר שהאחרון לא בא לעזרתם במהלך הקרב.
במופע המקדים לאירוע הרויאל ראמבל, שנערך ב-27 בינואר, דוסון הצטוות לשורות רזאר ויחדיו הם הפסידו לאלופי הזוגות של Raw, בובי רוד וצ'אד גייבל.
לילה לאחר מכן, הריבייבל ניצחו את קורט הוקינס וזאק ריידר.
ב-4 בפברואר, הריבייבל ניצחו בקרב זוגות מרובע את Heavy Machinery (אוטיס דוזוביץ' וטאקר נייט), The B-Team והלוצ'ה האוס פארטי בקרב אשר קבע את זהות המועמדים לאליפות הזוגות של Raw.
ב-11 בפברואר, הריבייבל ניצחו את בובי רוד צ'אד גייבל וזכו באליפות הזוגות של Raw.
שבוע לאחר מכן, הריבייבל הפסידו לאלוף צפון אמריקה של NXT, ג'וני גרגאנו, ולאלוף ה-NXT, תומאסו צ'אמפה.
ב-25 בפברואר, הריבייבל הפסידו פעם נוספת, הפעם לאליסטר בלאק וריקושט.
ב-4 במרץ, הריבייבל התחרו פעם נוספת נגד בלאק וריקושט, כשהפעם חגורות האליפות היו על כף המאזניים; הריבייבל ניצחו בקרב כתוצאה מפסילה בשל תקיפתם על ידי בובי רוד וצ'אד גייבל.
באירוע פאסטליין, שנערך ב-10 במרץ, הריבייבל הגנו בהצלחה על חגורות האליפות בקרב זוגות משולש נגד בלאק וריקושט ונגד רוד וגייבל.
ב-25 במרץ, הריבייבל הפסידו לאליסטר בלאק וריקושט בקרב שאינו היה על התואר.
ב-1 באפריל, הריבייבל ניצחו את בלאק וריקושט כתוצאה מספירת חוץ והגנו בהצלחה על חגורות אליפות הזוגות של Raw.
במהלך המופע המקדים לאירוע רסלמניה 35, שנערך ב-7 באפריל, הריבייבל הפסידו לקורט הוקינס וזאק ריידר, וכתוצאה מכך איבדו את חגורות האליפות.
לילה לאחר מכן בתוכנית Raw, הריבייבל קיבלו הזדמנות להשיב לעצמם את אליפות הזוגות של Raw, אך הם כשלו בניסיונם לעשות זאת.
ב-15 באפריל, הריבייבל ו-The Viking Experience (אריק ואיבר) ניצחו בקרב ארבעה נגד ארבעה את קורט הוקינס, זאק ריידר, אליסטר בלאק וריקושט.
שבועיים לאחר מכן, הריבייבל נוצחו על ידי קורט הוקינס וזאק ריידר בקרב שאינו היה על חגורות האליפות.
ב-20 במאי, הריבייבל ניצחו בקרב זוגות את האוסוס.
ב-3 ביוני, הריבייבל ודרו מקינטייר ניצחו בקרב שלושה נגד שלושה את רומן ריינס והאוסוס.
במהלך המופע המקדים לאירוע סופר שואודאון, שנערך ב-7 ביוני, הריבייבל נוצחו על ידי האוסוס.
ב-10 ביוני, הריבייבל זכו באליפות הזוגות של Raw בפעם השנייה בקריירה שלהם לאחר שניצחו בקרב משולש את אלופי הזוגות, קורט הוקינס וזאק ריידר, ואת האוסוס.
ב-24 ביוני, הריבייבל, דניאל בריאן ורואן הפסידו בקרב הדחות זוגות לניו דיי (ביג אי ואקסבייר וודס) והאוסוס.
ב-8 ביולי, הריבייבל ואליאס הפסידו למיז והאוסוס בקרב 2 מתוך 3 הכרעות.
באירוע חוקי אקסטרים, שנערך ב-14 ביולי, הריבייבל הגנו בהצלחה על חגורות האליפות שלהם נגד האוסוס.
לילה לאחר מכן, הריבייבל ורוברט רוד הפסידו לריקושט והאוסוס בקרב 2 מתוך 3 הכרעות.
ב-22 ביולי במסגרת פרק האיחוד של התוכנית Raw, הריבייבל הפסידו לאוסוס בקרב שאינו היה על חגורות אליפות הזוגות של Raw.
שבוע לאחר מכן, הריבייבל הפסידו בקרב זוגות משולש ללוק גאלוס וקארל אנדרסון וכתוצאה מכך איבדו את חגורות האליפות; הקרב כלל בנוסף את האוסוס.
ב-12 באוגוסט, דוסון וויילדר זכו באליפות 24/7 של ה-WWE לאחר שהצמידו בו זמנית את R-טרות' והפכו לשני האלופים הראשונים שמחזיקים באליפות יחידים הזאת.
הם החזיקו בתואר פחות מדקה משום שכרמלה עזרה להניח את גופו של R-טרות' מעל דוסון, שספג את מהלך הסיום של קאליסטו שניות ספורות קודם לכן.
לילה לאחר מכן בתוכנית סמאקדאון, הריבייבל ורנדי אורטון ניצחו בקרב שלושה נגד שלושה את הניו דיי.
ב-28 באוגוסט בתוכנית סמאקדאון, הריבייבל גברו על Heavy Machinery.
באירוע התנגשות של אלופים, שנערך ב-15 בספטמבר, הריבייבל ניצחו את הניו דיי (ביג אי ואקסבייר וודס) בהכנעה וזכו באליפות הזוגות של סמאקדאון.
יומיים לאחר מכן בתוכנית סמאקדאון, הריבייבל ורנדי אורטון הפסידו בקרב שלושה נגד שלושה לניו דיי.
באירוע היהלום שבכתר, שנערך ב-31 באוקטובר, הריבייבל השתתפו בקרב זוגות מרובה משתתפים אשר קבע את "הזוג הטוב בעולם", שבסופו ה-O.C.
ב-8 בנובמבר, הריבייבל כשלו בהגנתם על התואר נגד הניו דיי, וכתוצאה מכך איבדו את חגורות אליפות הזוגות.
שבוע לאחר מכן, הריבייבל קיבלו את הזכות להתחרות בקרב חוזר על חגורות האליפות, אך קרב זה הסתיים ללא הכרעה בשל פסילה של קבוצת The Undisputed Era (אדם קול, בובי פיש, קייל אוריילי ורודריק סטרונג).
ב-20 בנובמבר, השניים הופיעו בתוכנית NXT, כשביחד הם הפסידו לאלופי הזוגות של NXT וחברי קבוצת The Undisputed Era (בובי פיש וקייל אוריילי).
ב-6 בדצמבר, הריבייבל ניצחו בקרב הדחות זוגות מרובע אשר קבע את זהות המועמדים לאליפות הזוגות של סמאקדאון נגד הניו דיי באירוע TLC: שולחנות, סולמות וכיסאות.
שבוע לאחר מכן, הריבייבל ניצחו את מוסטפא עלי ושורטי ג'י.
באירוע TLC, שנערך ב-15 בדצמבר, הריבייבל כשלו בניסיונם לזכות באליפות הזוגות של סמאקדאון לאחר שהפסידו לניו דיי במסגרת קרב סולם.
חמישה ימים לאחר מכן בתוכנית סמאקדאון, הריבייבל הפסידו ל-Heavy Machinery.
ב-17 בינואר 2020, הריבייבל הפסידו בקרב זוגות לאוסוס.
שבועיים לאחר מכן, הריבייבל השתתפו בקרב זוגות מרובע אשר קבע את הטוענים לכתר לאליפות הזוגות של סמאקדאון באירוע סופר שואודאון, ובסופו ג'ון מוריסון והמיז ניצחו.
ב-10 באפריל, דווח שהשניים שוחררו מהחוזה שלהם ב-WWE.
באירוע Full Gear, שנערך ב-7 בנובמבר, FTR הפסידו את חגורות אליפות הזוגות ליאנק באקס.
ב-27 במאי 2020 בפרק של התוכנית Dynamite, דוסון (שנודע עתה בשם הבמה דקס הרווד) וויילדר (שנודע עתה בשם קאש וילר) נחלצו לעזרת היאנג באקס (מאט ג'קסון וניק ג'קסון) מתקיפתם על ידי הבוצ'ר והבלייד.
לאחר מכן, נודע שהשניים חתמו על חוזה בארגון All Elite Wrestling (AEW), כשביחד הם נודעו בשם FTR.
ב-10 ביוני, הרווד ווילר רשמו ניצחון בקרב הבכורה שלהם בארגון כאשר הם עשו זאת על חשבונם של הבוצ'ר והבלייד.
שבועיים לאחר מכן, הם ניצחו את SoCal Uncensored (כריסטופר דניאלס ופרנקי קאזריאן).
בלילה השני של הספיישל Fyter Fest, שנערך ב-8 ביולי, FTR והיאנג באקס הפסידו בקרב ארבעה נגד ארבעה לבוצ'ר והבלייד והלוצ'ה בראדרס (פנטגון ג'וניור וריי פיניקס).
באירוע Fight for the Fallen, שנערך שבוע לאחר מכן, FTR ניצחו את הלוצ'ה בראדרס.
ב-27 באוגוסט, השניים ניצחו בקרב גונטלט אשר קבע את זהות הטוענים לכתר לאליפות הזוגות של AEW באירוע All Out.
באירוע זה, שנערך ב-5 בספטמבר, FTR ניצחו את אלופי הזוגות, קני אומגה ואדם פייג', וכתוצאה מכך הפכו לאלופי הזוגות החדשים של AEW.
ב-16 בספטמבר, השניים גברו על ג'וראסיק אקספרס (ילד הג'ונגל ולוצ'סאורוס) בקרב שאינו היה על חגורות האליפות.
במהלך תקופת כהונתם כאלופי הזוגות, השניים רשמו הגנות מוצלחות על חגורות האליפות נגד צמדים כמו SCU (פרנקי קאזריאן וסקורפיו סקיי), The Hybrid 2 (אנחליקו וג'ק אוואנס) ובסט פרנדס (צ'אק טיילור וטרנט).
באירוע Full Gear, שנערך ב-7 בנובמבר, FTR הפסידו את חגורות אליפות הזוגות ליאנג באקס.
בלילה השני של הספיישל New Year's Smash, שנערך ב-13 בינואר 2021, FTR גברו על ג'וראסיק אקספרס (ג'ונגל בוי ומרקו סטאנט).
ב-14 באפריל, הרווד הפסיד לכריס ג'ריקו בקרב יחידים.
ב-28 ביולי בפרק של התוכנית Dynamite, הרווד ווילר ניצחו את סנטנה ואורטיז.
לעומת זאת, בקרב החוזר בין הצמדים, שהתקיים ב-1 בספטמבר בפרק של התוכנית Dynamite, השניים הפסידו לסנטנה ואורטיז.
ב-16 באוקטובר בפרק של התוכנית Dynamite, השניים הגיעו מחופשים בצבע ירוק בסגנון התלבושת האופייני במקסיקו, כאשר הם נודעו בשם Las Super Ranas; באותו הקרב, הם ניצחו את הלוצ'ה בראדרס ואף זכו באליפות הזוגות של AAA.
ב-3 בנובמבר בפרק של התוכנית Dynamite, השניים הגנו בהצלחה על חגורות האליפות מול ארו סטאר וסמוראי דל סול.
שבוע לאחר מכן בתוכנית, הרווד נחל הפסד בקרב יחידים לפאק כתוצאה מהכנעה.
באירוע Full Gear, שנערך ב-13 בנובמבר, השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, הלוצ'ה בראדרס.
כמו כן, השניים כשלו בניסיון נוסף לזכות בתואר אליפות זה גם ב-10 בדצמבר בפרק של התוכנית Rampage.
בלילה הראשון של פרק הספיישל Holiday Bash, שנערך ב-22 בדצמבר, השניים יחדיו עם MJF הפסידו בקרב שלשות ל-CM פאנק, דארבי אלין וסטיב בורדן.
ב-9 בפברואר בפרק של התוכנית Dynamite, הרווד ווילר נחלו הפסד בקרב זוגות ל-CM פאנק וג'ון מוקסלי.
ב-23 במרץ בפרק של התוכנית Dynamite, הרווד הפסיד בקרב יחידים ל-CM פאנק.
ב-6 באפריל בפרק של התוכנית Dynamite, FTR הגנו בהצלחה על אליפות הזוגות של ROH ואליפות הזוגות של AAA מול היאנג באקס.
ב-27 באפריל בפרק של התוכנית Dynamite, הרווד ניצח את שותפו, קאש וילר בקרב במסגרת השלב הראשון של הגביע לזכר אואן הארט; לעומת זאת, הוא הודח בשלב רבע הגמר, שהתקיים ב-11 במאי בפרק של התוכנית Dynamite, על ידי אדם קול לאחר שהפסיד לו כתוצאה מהכנעה.
ב-15 ביוני בפרק של התוכנית Dynamite, הרווד נחל הפסד לוויל אוספריי.
ב-24 באוגוסט בפרק של התוכנית Dynamite, הרווד הפסיד לג'יי לית'ל.
ב-9 בספטמבר בפרק של התוכנית Rampage, הרווד לא צלח במשימתו לזכות באליפות העולם של ROH לאחר שהפסיד לאלוף, קלאודיו קסטניולי, כתוצאה מהכנעה.
אליפות הזוגות של AEW (3 פעמים, נוכחי) - עם קאש וילר
אליפות הזוגות של AAA (פעם אחת, נוכחי) - עם קאש וילר
PWI דירג אותו במקום ה-103 מתוך 500 המתאבקים הטובים ביותר לשנת 2019
אליפות הזוגות של Raw (פעמיים) - עם דאש ויילדר
אליפות הזוגות של סמאקדאון (פעם אחת) - עם דאש ויילדר
אליפות 24/7 של ה-WWE (פעם אחת) - עם דאש ויילדר
אליפות הזוגות של NXT (פעמיים) - עם דאש ויילדר
קרב השנה של שנת 2016 עם דאש ויילדר נגד ג'וני גרגאנו ותומאסו צ'אמפה בקרב 2 מתוך 3 הכרעות על אליפות הזוגות באירוע NXT TakeOver: Toronto
דקסטר פלטשר הוא שחקן ובמאי בריטי.
פלטשר החל את הקריירה המשחק בגיל 7, והוא הופיע לאורך השנים במגוון סרטים וסדרות טלוויזיה כולל בסרט הפולחן של גאי ריצ'י "לוק, סטוק ושני קנים מעשנים", בסדרה "מלון בבילון", במיני-סדרה "אחים לנשק" של רשת HBO, וכמו גם בסדרת הטלוויזיה לנוער "שיגעון של עיתון" בתחילת הקריירה.
במהלך העשור השני של המאה ה-21 החל להתמקד בבימוי סרטים, וביים בין היתר את הסרטים "אדי הנשר" בשנת 2015 ו"רוקטמן" בשנת 2019.
פלטשר נולד ברובע אנפילד של העיר לונדון.
הוא למד בבית הספר למשחק "תיאטרון אנה שר".